GREEK SUPREME COURT DECISION

Decision ID: 649/2024
Decision Number: 649
Decision Year: 2024
Department: Ποινικό (Ζ)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ζ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Γεώργιο Χριστοδούλου, Αντιπρόεδρο του Αρείου Πάγου, Αλεξάνδρα Αποστολάκη-Εισηγήτρια, Σπυρίδωνα Κουτσοχρήστο, Γεώργιο Παπαγεωργίου και Φώτιο Μουζάκη, Αρεοπαγίτες. Συνήλθε σε δημόσια συνεδρίαση στο Κατάστημά του στις 3 Απριλίου 2024, με την παρουσία της Αντεισαγγελέα του Αρείου Πάγου Ελένης Κοντακτσή (γιατί κωλύεται η Εισαγγελέας) και της Γραμματέα Ευθυμίας Καλογεροπούλου, για να δικάσει την αίτηση του αναιρεσείοντος - κατηγορουμένου Π. Π. του Π., κατοίκου ... Αττικής, ο οποίος δεν παραστάθηκε, για αναίρεση της ΖΤ951/2023 απόφασης του Τριμελούς Πλημμελειοδικείου Αθηνών. Με υποστηρίζοντα την κατηγορία τον Κ. Γ. του Γ., κάτοικο ... Αττικής, ο οποίος παραστάθηκε μετά του πληρεξουσίου δικηγόρου του Αθανασίου Παπαδημητρίου. Το Τριμελές Πλημμελειοδικείο Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεσή της για τους λόγους που περιλαμβάνονται στην από 24-11-2023 αίτησή του αναίρεσης, η οποία ασκήθηκε με δήλωση, που επιδόθηκε στην Εισαγγελέα του Αρείου Πάγου στις 28-11-2023, έλαβε αριθμό πρωτοκόλλου 8747/2023 και καταχωρίστηκε στο οικείο πινάκιο με τον αριθμό 194/2024. Αφού άκουσε Την Αντεισαγγελέα, που πρότεινε πρότεινε να απορριφθεί η κρινόμενη αίτηση αναίρεσης ως ανυποστήρικτη και να επιβληθούν τα έξοδα στον αναιρεσείοντα και τον πληρεξούσιο δικηγόρο υποστηρίζοντος την κατηγορία, που ζήτησε όσα αναφέρονται στα σχετικά πρακτικά,

Judges: Γεώργιο Χριστοδούλου, Αλεξάνδρα Αποστολάκη-Εισηγήτρια, Σπυρίδωνα Κουτσοχρήστο, Γεώργιο Παπαγεωργίου, Φώτιο Μουζάκη

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Ζ' ΠΟΙΝΙΚΟ ΤΜΗΜΑ Συγκροτήθηκε από τους Δικαστές: Γεώργιο Χριστοδούλου, Αντιπρόεδρο του Αρείου Πάγου, Αλεξάνδρα Αποστολάκη-Εισηγήτρια, Σπυρίδωνα Κουτσοχρήστο, Γεώργιο Παπαγεωργίου και Φώτιο Μουζάκη, Αρεοπαγίτες. Συνήλθε σε δημόσια συνεδρίαση στο Κατάστημά του στις 3 Απριλίου 2024, με την παρουσία της Αντεισαγγελέα του Αρείου Πάγου Ελένης Κοντακτσή (γιατί κωλύεται η Εισαγγελέας) και της Γραμματέα Ευθυμίας Καλογεροπούλου, για να δικάσει την αίτηση του αναιρεσείοντος - κατηγορουμένου Π. Π. του Π., κατοίκου ... Αττικής, ο οποίος δεν παραστάθηκε, για αναίρεση της ΖΤ951/2023 απόφασης του Τριμελούς Πλημμελειοδικείου Αθηνών. Με υποστηρίζοντα την κατηγορία τον Κ. Γ. του Γ., κάτοικο ... Αττικής, ο οποίος παραστάθηκε μετά του πληρεξουσίου δικηγόρου του Αθανασίου Παπαδημητρίου. Το Τριμελές Πλημμελειοδικείο Αθηνών με την ως άνω απόφασή του διέταξε όσα λεπτομερώς αναφέρονται σ' αυτή, και o αναιρεσείων - κατηγορούμενος ζητεί την αναίρεσή της για τους λόγους που περιλαμβάνονται στην από 24-11-2023 αίτησή του αναίρεσης, η οποία ασκήθηκε με δήλωση, που επιδόθηκε στην Εισαγγελέα του Αρείου Πάγου στις 28-11-2023, έλαβε αριθμό πρωτοκόλλου 8747/2023 και καταχωρίστηκε στο οικείο πινάκιο με τον αριθμό 194/2024. Αφού άκουσε Την Αντεισαγγελέα, που πρότεινε πρότεινε να απορριφθεί η κρινόμενη αίτηση αναίρεσης ως ανυποστήρικτη και να επιβληθούν τα έξοδα στον αναιρεσείοντα και τον πληρεξούσιο δικηγόρο υποστηρίζοντος την κατηγορία, που ζήτησε όσα αναφέρονται στα σχετικά πρακτικά,

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά τη διάταξη του άρθρου 512 παρ. 1 εδ. γ' του ΚΠοινΔ, ο Εισαγγελέας του Αρείου Πάγου κλητεύει τον αναιρεσείοντα και τους υπόλοιπους διαδίκους στο ακροατήριο του Δικαστηρίου του Αρείου Πάγου, με κλήση που επιδίδεται σύμφωνα με τα άρθρα 155-162 και μέσα στην προθεσμία του άρθρου 166 του ίδιου Κώδικα, κατά δε τη διάταξη του άρθρου 514 εδ. α' ΚΠοινΔ, αν ο αναιρεσείων δεν εμφανιστεί, η αίτησή του απορρίπτεται, ως ανυποστήρικτη. Από τις διατάξεις αυτές, σε συνδυασμό και προς εκείνη της παρ. 3 του άνω άρθρου 512 του ΚΠοινΔ, προκύπτει ότι, αν κατά τη συζήτηση της αίτησης αναίρεσης δεν εμφανιστεί στο ακροατήριο του Αρείου Πάγου ο αιτών την αναίρεση, ήτοι δεν εμφανιστεί προσηκόντως με συνήγορο ή δεν εκπροσωπηθεί από συνήγορο, αν και κλητεύθηκε νόμιμα και εμπρόθεσμα για να παραστεί, η αίτηση αναίρεσης απορρίπτεται, ως ανυποστήρικτη και επιβάλλονται στον αναιρεσείοντα, τα δικαστικά έξοδα. Στην προκειμένη περίπτωση, η με αριθμ. 8747/28-11-2023 αίτηση του αναιρεσείοντος Π. Π. του Π. για αναίρεση της με αριθμ. ΖΤ951/2023 απόφασης του Ζ' Τριμελούς Πλημμελειοδικείου Αθηνών, με την οποία καταδικάστηκε για την αξιόποινη πράξη της απατηλής πρόκλησης βλάβης κατ' εξακολούθηση σε ποινή φυλάκισης δώδεκα (12) μηνών, που ανεστάλη για τρία (3) έτη, εισήχθη προς εκδίκαση ενώπιον του παρόντος Δικαστηρίου. Από το με ημερομηνία 11-03-2024 αποδεικτικό επίδοσης της Α. Σ., Επιμελήτριας της Εισαγγελίας του Αρείου Πάγου, προς τον αναιρεσείοντα, προκύπτει, ότι αυτός κλητεύθηκε από τον Εισαγγελέα του Αρείου Πάγου, με την υπ' αριθμ. 194/20-02-2024 κλήση του, νομότυπα και εμπρόθεσμα, που επιδόθηκε στη σύνοικο μητέρα του Μ. Π., κατά τα άρθρα 155 παρ. 2, 161, 162 και 166 του ΚΠοινΔ, προκειμένου να εμφανισθεί στην αναφερόμενη στην αρχή της παρούσας συνεδρίαση, προς υποστήριξη της κρινόμενης με αριθμ. 8747/2023 αίτησής του για αναίρεση της με αριθμ. ΖΤ951/2023 απόφασης του Ζ' Τριμελούς Πλημμελειοδικείου Αθηνών. Εντούτοις, κατά την ως άνω δικάσιμο και κατά την εκφώνηση της υπόθεσης στη σειρά της από το σχετικό έκθεμα παραστάθηκε μετά του πληρεξούσιου δικηγόρου του ενώπιον του Δικαστηρίου τούτου μόνον ο υποστηρίζων την κατηγορία Κ. Γ. του Γ., ενώ ο αναιρεσείων δεν εμφανίστηκε στο ακροατήριο του Δικαστηρίου τούτου με συνήγορο ούτε εκπροσωπήθηκε από πληρεξούσιο δικηγόρο. Με τα δεδομένα αυτά και, εφόσον: α) ο αναιρεσείων κλητεύθηκε νομότυπα και εμπρόθεσμα, όπως προαναφέρθηκε, για να παρασταθεί δια συνηγόρου στο ακροατήριο του Δικαστηρίου του Αρείου Πάγου (Ποινικό Τμήμα) κατά τη στην αρχή της παρούσας αναφερομένη δικάσιμο, με τη μνεία ότι, όπως βεβαιώνεται στο άνω αποδεικτικό επίδοσης, αν δεν παραστεί στη δίκη με συνήγορο, η αναίρεσή του θα απορριφθεί ως ανυποστήρικτη, και β) δεν συντρέχει περίπτωση αυτεπάγγελτης εφαρμογής επιεικέστερου νόμου, αφορώντος στην προαναφερόμενη αξιόποινη πράξη, για την οποία κηρύχθηκε ένοχος ο αναιρεσείων, που να ισχύει μετά τη δημοσίευση της προσβαλλόμενης απόφασης (άρθρ. 514 β' ΚΠΔ), πρέπει η υπό κρίση αίτηση αναίρεσης να απορριφθεί ως ανυποστήρικτη και να επιβληθούν σε βάρος του τα έξοδα της ποινικής διαδικασίας (άρθρο 578 παρ. 1 ΚΠοινΔ), όπως ειδικότερα ορίζεται στο διατακτικό.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Απορρίπτει τη με αριθμ. 8747/28-11-2023 αίτηση του αναιρεσείοντος Π. Π. του Π. για αναίρεση της με αριθμ. ΖΤ951/2023 απόφασης του Ζ' Τριμελούς Πλημμελειοδικείου Αθηνών. Επιβάλλει σε βάρος του αναιρεσείοντος τα δικαστικά έξοδα, που ανέρχονται σε διακόσια πενήντα (250) ευρώ. Κρίθηκε και αποφασίσθηκε στην Αθήνα στις 17 Απριλίου 2024. Δημοσιεύθηκε στην Αθήνα σε δημόσια συνεδρίαση στο ακροατήριό του στις 26 Απριλίου 2024.

LEGAL REFERENCES
Articles Referenced: άρθρου 512 παρ. 1 εδ. γ', άρθρα 155, άρθρου 166, άρθρου 514 εδ. α', άρθρου 512, άρθρα 155 παρ. 2, άρθρο 578 παρ. 1, άρθρου 514, άρθρο 578
Article Codes: ΠΚ
Law References: nan
Total Articles Cited: 7

DATES MENTIONED: 24-11-2023|28-11-2023|11-03-2024|20-02-2024|03-04-2024|17-04-2024|26-04-2024

SOURCE: https://areiospagos.gr/nomologia/apofaseis_DISPLAY.asp?cd=R4URFZV1SRCFB72E91X1XK2THL3KWK&apof=649_2024&info=ΠΟΙΝΙΚΕΣ -  Ζ